text: 41. Manas ari chay sumaychakuq runaqa uyarinchu. Sumaycha-kuq runakunaqa miski simillatam uyarin. -Anchatachu yupaychakuwanki? nispas tapun chay runaqa. -Imaniytam munan «yupaychakuy»? nispas nin. -Yupaychakuyqa kaymi: «qamllapunim sumaq, kachalla, qa-paq, yachaysapa kanki planetaykipi» nispa niwankiman chaymi. -Sapallaykitaq kankiqá planetaykipi! -Ama hina kaychu. Yupaychakullaway, nispas nin. Niptinqa: -Yupaychakuyki, nispas umallanta maywirin. Yupaychasqayriimapitaq yanapasunki? nispa ripun. Qipamanqa «sasam kuraq runakunaqa!» nispas nin quyllurllaqtayuq wawaqa purikuyñinpi. XII3 27 kaq planetapiqa machaysiki runas tiyaq kasqa. Quyllur llaqtayuq wawaqa askamallas chayan chaytaqa. Chaypas an- cha llakikuysi hapin. -Imatataq kaypi rurachkanki? nispas nin machaysikitaqa, chu-saq butillakunap, hunta butillakunap chawpinpi tiyaqta rikuspa. Niptinqa llakisqallas nin: -Upyachkanim, nispa. -Imapaqtaq upyankiri? -Qunqanaypaqmi, nispas nin machaysikiqa. -Ima qunqanaykipaqtaq? nispas tapun sunqu qiwiywan. 42